
	Targed 1
	Parhau i ddatblygu agwedd feirniadol drwyddi draw, gan gynnig y farn gyferbyniol pryd bynnag y bo modd gan ystyried goblygiadau'r hyn a ysgrifennwyd drwy ddadansoddi a gwerthuso'n feirniadol yn gyson.

	Targed 2
	Parhau i syntheseiddio ymchwil i'ch gwaith ysgrifennu er mwyn cefnogi'ch pwyntiau allweddol.

	Targed 3
	Parhau i fireinio sgiliau cyfeirnodi drwy wirio'r llawlyfr



Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol. 

Cyflwyniad
Bwriad yr aseiniad yw i werthuso’n feirniadol ar effaith offer ymchwil holiadur a chyfweliad gan gynnal astudiaeth ymchwil yn fy ysgol lleoliad. Fy nghwestiwn ymchwil ar gyfer yr astudiaeth ymchwil ydy ‘A ydy defnyddio cwestiynu, yn arbennig y strategaeth ‘Meini Prawf Llwyddiant’ yn helpu dysgwyr i ddysgu?’ felly byddaf yn ffocysu ar Asesu ar Gyfer Dysgu (AagD) yn enwedig cwestiynu a’r meini prawf llwyddiant. Mae AagD yn hollbwysig i addysg heddiw gan fod bwriad Llywodraeth Cymru (2024) yw cefnogi pob dysgwyr i wneud cynnydd a’i herio pan yn briodol. I gefnogi hyn, mae AagD yn ffocysu ar ble mae’r dysgwyr yn mynd er enghraifft ei nod a beth maen nhw’n gwneud i gyrraedd y nod, ble mae’r dysgwyr yn nawr er enghraifft beth maen nhw wedi dysgu yn y presennol ac yna sut ydy’r dysgwyr yn gallu cyrraedd yna (Cambridge Assessment, 2019) felly wrth asesu bydd athrawon yn gallu cefnogi, gwella cynnydd a herio’r plentyn o’r tri phwynt pwysig uchod. Bydd AagD yn cael ei thrafod yn fwy yn y darn adolygiad llenyddiaeth. Bwriedir trafod fy astudiaeth ymchwil o ddefnyddio cyfweliadau a holiaduron gan ddefnyddio'r agwedd mosaig-pragmataidd (Clark, 2005) gan drafod y canlyniadau o’r ymchwil yn y darn canlyniadau a thrafodaeth. Rwy’n rhagweld bydd atebion o’r cyfweliad a’r holiaduron yn rhoi’r ateb bod y strategaethau AagD o gwestiynu a’r meini prawf llwyddiant yn helpu dysgwyr i ddysgu yn y dosbarth.

Ond cyn trafod yr adolygiad llenyddiaeth, beth yn union ydy ymchwil yn enwedig ymchwil addysgol? A pham ydy cynnal yr astudiaeth ymchwil yma yn mynd i helpu fi i fod yn athrawes lwyddiannus yn y dyfodol? I ateb hyn, mae ymchwil addysgol yn gasgliad a dadansoddiad o wybodaeth am y byd addysg er mwyn ei ddeall a’i egluro’n well (The Education and Training Consortium, 2014). Dengys hyn fod ymchwil addysgol yn helpu athrawon i wella ei ddysgu gan gynnal astudiaeth ymchwil, er mwyn weld os yw beth maen nhw’n ymchwilio yn llwyddiannus neu beidio, ac yna yn rhoi’r wybodaeth i athrawon i wella ei addysgu er mwyn lles y plentyn ac ymarfer proffesiynol yr athrawon. I gefnogi'r pwynt hwn, rhestra The Education and Training Consortium (2014) tri rheswm ar gyfer ymchwil addysgol sef i archwilio materion addysg er enghraifft dod o hyd i atebion i gwestiwn penodol felly yn yr achos hwn, y cwestiwn ymchwil a ddangosir uchod. Yr ail reswm yw siapio polisi, beth maen nhw’n golygu wrth hyn yw casglu gwybodaeth iddo gael ei ddefnyddio i wneud dyfarniad sy’n llywio polisi ysgol, er enghraifft gall fy nghwestiwn ymchwil helpu’r ysgol er mwyn llunio polisi asesu ar gyfer dysgu, gan ddadansoddi os ydy strategaethau angen cael ei ddefnyddio mwy yn y dosbarth er mwyn helpu dysgwyr i ddysgu. Y trydydd rheswm yw gwella ymarfer er mwyn wella canlyniadau addysgol a dysgu'r plentyn (The Education and Training Consortium, 2014). Ymhellach, noda Austin (2016, t.4) bod ymchwil a datblygiad yn hysbysu addysgeg a sut y gellid mynd ati i addysgu’r pwnc hwn a bod dealltwriaethau newydd rhwng ymchwil a dysgu sydd yn dylanwadu beth sydd yn mynd ymlaen yn y dosbarth. Awgryma’r dystiolaeth bod ymchwil addysgol yn dda gan ei bod yn gwella ein dysgu proffesiynol ac ymarfer yn y dosbarth er mwyn gwella dysgu a lles y plentyn.

Adolygiad Llenyddiaeth
Bwriedir trafod llenyddiaeth gan gyfeirio yn gyntaf at AagD ac yna cwestiynu a’r meini prawf llwyddiant yn yr adran hon. Mae AagD yn ddull sy’n creu adborth i fyfyrwyr ac athrawon er mwyn gwella dysgu ac arwain eu camau nesaf (Cambridge Assessment, 2019). Noda Graham Donaldson (2015) yn ei arolygiad bod angen nifer fawr o newidiadau er mwyn gwella asesu mewn addysg yng Nghymru gan gynnwys myfyrwyr yn eu hasesu ei hunain a hyrwyddo’r defnydd o amrywiaeth o dechnegau sy’n addas. Gallwn weld bod y newidiadau hyn yn digwydd o fy mhrofiadau defnyddio strategaethau AagD yn yr ystafell dosbarth yn yr ysgol lleoliad, ac wedi profi’n llwyddiannus yn waith y disgyblion. Dengys OECD (2008, t.1) bod y math o asesu sef asesiad crynodol fel arfer yn weledol yn yr ystafell dosbarth gan ei bod yn mesur beth mae disgyblion wedi dysgu ar ddiwedd yr uned i sicrhau bod y disgyblion wedi cyrraedd y safonau. Cytuna Jones (2005, t.6) gan ddweud bod athrawon angen gofyn ei hunain ‘Beth mae disgyblion yn gwybod nawr y gwnaethon nhw ddim yn gwybod cyn iddynt fynychu’r sesiwn?’. Mae hyn yn hollbwysig gan ei fod yn gwerthuso pa mor effeithiol oedd y sesiwn a beth sydd angen gwella tro nesaf. 
Math arall o asesiad ydy asesiad ffurfiannol sef asesiadau aml, rhyngweithiol o gynnydd a dealltwriaeth myfyrwyr i nodi anghenion dysgu ac addasu addysgu athrawon yn briodol (OECD, 2008, t.1). Dywed OECD (2008, t.1) fod asesu ffurfiannol yn well barod i ddiwallu anghenion amrywiol myfyrwyr trwy wahaniaethu ac addasu gan gynyddu lefelau o gyflawniad myfyrwyr. Mae nifer o awduron yn enwedig Flórez a Sammons (2013, t.11) yn awgrymu fod safbwyntiau gwahanol am y berthynas rhwng asesu ffurfiannol a chrynodol, gyda rhai yn meddwl ei fod yn dau wyneb asesu ar wahân, ac awduron arall yn credu y gallant fod yn gyflenwol. Dangosodd canfyddiadau eu hymchwil y dylai asesiad ffurfiannol a chrynodol fod cael eu hystyried yn ddwy broses wahanol oherwydd eu bod yn teimlo bod y ddwy broses wedi’u hintegreiddio a’u cynnal fel rhan arferol o eu hymarfer dyddiol (OECD, 2008, t.1). Dadleua Black a Wiliam (1998) bod er mwyn i’r asesiad fod yn ffurfiannol mae’n rhaid defnyddio’r adborth, sydd yn golygu mai agwedd arwyddocaol o unrhyw ddull fydd y triniaethau gwahaniaethol sy’n cael eu hymgorffori mewn ymateb i’r adborth.
Awgryma Black a Wiliam (1998) fod pedwar elfen o AagD sef cwestiynu, adborth, rhannu meini prawf llwyddiant/nodau dysgu a hunanasesu. Yn fy astudiaeth ymchwil edrychais ar gwestiynu a’r meini prawf llwyddiant a byddaf yn trafod nhw yn fanylach yn yr adran hon. Yn ôl John Hattie (2015) mae bwriadau dysgu heb feini prawf llwyddiant yn anobeithiol ac mae meini prawf llwyddiant yn beth maen nhw i fod i ddysgu nid beth maen nhw i fod i’w wneud. Dywed Hattie (2015) fod y ffordd orau o ddangos meini prawf llwyddiant yw dangos iddynt er enghraifft dangos iddynt sut olwg sydd ar y llythyren A, felly dyle athrawon dangos iddynt sut olwg sydd ar ddiwedd y cynnyrch. Eglurodd Hattie (2015) yn ei fideo fod llawer o athrawon yn y buom yn gweithio gydag yn cael trafferth gyda hyn oherwydd eu bod yn meddwl mai sut beth yw llwyddiant yw pan fyddwch chi’n cyrraedd y diwedd ond nid felly y mae. Cefnogir hyn gan NCCA (2015) pan ddywed y bod ymchwil yn dangos bod disgyblion sydd yn derbyn meini prawf llwyddiant yn y dosbarth yn canolbwyntio yn fwy ar ddysgu, yn fwy brwdfrydig a gweithgar yn eu dysgu ac yn gallu cymryd cyfrifoldeb am eu dysgu eu hunain yn well. Dengys hyn fod derbyn meini prawf llwyddiant yn y dosbarth yn cynyddu cynnydd y disgyblion ac yn eu wneud nhw yn ddysgwyr uchelgeisiol, galluog (Llywodraeth Cymru, 2015).

Mae fy nghwestiwn ymchwil ‘A ydy defnyddio cwestiynu, yn arbennig y strategaeth ‘Meini Prawf Llwyddiant’ yn helpu dysgwyr i ddysgu?’ hefyd yn ffocysu ar y strategaeth AagD o gwestiynu. Fel darpar athrawes, profais y strategaeth o gwestiynu i fod yn llwyddiannus iawn yn ystod fy oriau dysgu gan ei fod yn gwneud i’r disgyblion cymryd rhan, trafod gyda phartner neu grŵp a hefyd yn gwneud iddyn nhw feddwl am wahanol syniadau neu wybodaeth doeddwn i ddim yn adnabod, felly mae’n ffordd dda o gael trafodaeth gyda disgyblion. ‘It is not how well the teacher has performed, but the reaction of the learners that matters’ (Jones, 2005, t.10). Awgryma Jones (2005, t.10) bod angen i athrawon adolygu’r hyn sydd i’w ddysgu mewn unrhyw un sesiwn addysgu a dysgu a chynllunio ar gyfer cynnwys cwestiynu yn unol â hynny. Gan feddwl am bryd i ofyn cwestiynau agored a chaeedig, sut i ddatblygu a strategaeth dosbarthu cwestiynau a phryd i ddefnyddio cwestiynau i’w gwirio gwybodaeth, dealltwriaeth, a chymhwysiad dysgwyr. I ychwanegu at hyn, mae ymchwil Blooms’ Taxonomy (Centre for Teaching, d.d) yn dengys fod triongl yn amlinellu fod angen i ddysgwyr dysgu'r pethau sylfaenol cyn mynd i’r cam nesaf ac mae hyn yn union yr un peth gyda chwestiynu, mae angen dechrau gyda chwestiwn syml cyn symud i gwestiynau anoddach. Felly I grynhoi, mae AagD yn hollbwysig wrth gynnal yr astudiaeth ymchwil yma gan ei fod yn gwella fy nysgu proffesiynol a dysgu'r disgyblion.
Methodoleg
Bwriedir trafod y fethodoleg ac egwyddorion moeseg yn yr adran hon. Defnyddiwyd amrywiaeth o ddulliau ymchwil i ateb y cwestiwn ymchwil sef holiaduron a chyfweliad. Penderfynwyd mai’r agwedd orau i’w fabwysiadu at ddibenion yr ymchwil hwn oedd yr agwedd ymchwil mosaig – pragmataidd sef aml ddull (Clark, 2005). Pwrpas yr agwedd fosaig yw cynnwys llais y plentyn a safbwyntiau nhw gan fod yn ymchwilydd medrus (Clark, 2005), bydd hyn yn glir wrth drafod y canlyniadau o’r astudiaeth ymchwil gan fod prif sampl yr astudiaeth oedd y disgyblion. Cytuna Estyn (2016) gan ddweud gall cyfranogiad cryf gan ddisgyblion gefnogi gwelliant ysgol trwy helpu’r ysgol i nodi blaenoriaethau’r dyfodol a gwneud penderfyniadau mwy gwybodus ar les, profiadau dysgu ac ansawdd yr addysgu. Mae’n bwysig nodi bod y dull mosaig wedi’i ysbrydoli gan gyn-ysgolion trefol Reggio Emilia o’r plentyn cymwys ac addysgeg gwrando (Clark, 2005).
Un dull ymchwil defnyddiais wrth ddylunio a chynnal astudiaeth ymchwil oedd holiaduron gan ddosbarthu i staff a dysgwyr Blwyddyn 4 er mwyn derbyn safbwyntiau nhw o ddefnyddio'r strategaeth AagD o’r Meini Prawf Llwyddiant yn y dosbarth. Wrth ysgrifennu’r cwestiynau defnyddiais amrywiaeth o gwestiynau ansoddol a meintiol. Dywed Yr Athrofa (d.d) bod dwy ffordd o wybod sef gwyddonol a naratif sef dull gwyddonol o ganfod y gwir (data, meintiol) a bod ffyrdd naratif o weld y byd sef ansawdd a disgrifir mewn geiriau, lluniau neu seiniau. A ydy ysgrifennu holiadur yn broses syml? ‘Fiendishly difficult to design’…’discipline in the selection of questions, in question writing, in the design, piloting, distribution and return of questionnaires’ (Bell, 2010, t.140). Wrth ddylunio ac ysgrifennu’r cwestiynau ar gyfer yr holiadur gwnes i’n siŵr i ddefnyddio gwahanol fathau o gwestiynau megis cwestiynau caeedig, cwestiynau agored a chwestiynau amlddewis er mwyn cael data meintiol ac ansoddol wrth ddadansoddi’r data. Mae defnyddio data ansoddol yn dda gan ei bod yn archwilio’r pwnc yn fanwl ac yn archwilio agweddau, teimladau, credoau a chanfyddiadau ac yn ystyried profiadau fel maen nhw’n cael eu byw, eu teimlo neu eu cael (NFER, 2013). Tra bod data meintiol yn galed, amhersonol ac yn ffeithiol, mae’n lleihau unrhyw ragfarnau y gallai’r ymchwilydd cael (NFER, 2013). Cyn dosbarthu'r holiaduron, wnes i astudiaeth beilot er mwyn helpu gwirio eglurder yr holiadur, adborth ar ddilysrwydd yr holiadur ac adborth ar y math o gwestiynau defnyddiais. “A pilot has several functions, principally to increase the reliability, validity and practicability of the questionnaire” (Cohen a Manion, 2013, t.341). Cytuna gyda hyn gan fod astudiaeth beilot wedi helpu i adnabod gwallau yn fy nghwestiynau. Rhestra NFER (2013) bod holiaduron yn ddefnyddiol ar gyfer casglu golygfeydd o ystod eang o ac eang o ymatebwyr a gall holiaduron fod yn ddienw sydd yn cadw cyfrinachedd y person (BERA, 2018). Ar y llaw arall, gwendid i holiaduron yw gall cyfraddau ymateb bod yn isel, nid oes unrhyw siawns ar gyfer dilynol neu archwilio ymatebion amwys a gall cwestiynau gael eu camddehongli gan y cyfranogwyr ond gall peilota helpu gwendid yma (NFER, 2013). Felly i grynhoi'r dull ymchwil o holiaduron, mae’r dull yn ddefnyddiol ond bod rhaid cynllunio yn fanwl er mwyn cael y cwestiynau gorau posib er mwyn casglu a dadansoddi data manwl.
Dull ymchwil arall defnyddiais wrth ddylunio a chynnal astudiaeth ymchwil oedd cyfweliad unigol gyda 10 o ddysgwyr Blwyddyn 4. Pwrpas cyfweliadau yw casglu gwybodaeth fanwl gan nifer gymharol fach o gyfranogwyr. Mae yna dri math o gyfweliad sef strwythedig, lled-strwythedig ac anstrwythedig (Southampton Education School, 2013). Y math o gyfweliad defnyddiais yn ystod yr astudiaeth ymchwil oedd lled-strwythedig oherwydd gallwn i gasglu data ansoddol a meintiol gan ofyn cwestiynau agored a chaeedig. Mae gan bob dull ymchwil ei fanteision a manteision, yn yr achos o gyfweliadau, noda NFER (2013) gall cyfweliadau archwilio materion yn fanwl, gellir addasu cwestiynau yn ystod y cyfweliad i ganiatáu i’r cyfwelydd wneud ymateb i gyfeiriad y drafodaeth a dilyn unrhyw ymatebion amwys a gall casglu data gan ddefnyddio’r llais ac iaith yr ymatebydd. Ar y llaw arall, mae yna wendidau i gyfweliadau, rhestra NFER (2013) bod gall cyfweliadau gymryd llawer o amser i gynnal, trawsgrifio a dadansoddi'r data, gall fod yn hawdd i duedd ymchwilydd ymlusgo i mewn ac mae angen sicrhau bod y cwestiynau yn ddiamwys a ddim yn arwain yr atebydd i ddweud ateb dydyn nhw ddim yn credu mewn. Wrth gynnal cyfweliadau mae rhaid bod yn ymwybodol o’r effaith hawthorne (Motion71, 2018) ble mae ymddygiad pobl yn newid pan fyddant yn cael ei monitro neu ymweld gan arwain at y data yn seiliedig ar yr hyn maent yn wneud yn hytrach na beth nhw’n dweud.
Ystyriwyd yn ofalus y materion moesegol wrth ddylunio’r ymchwiliad. ‘The questionnaire will always be an intrusion into the life of the respondent (Cohen a Manion, 2013, t.260). Mae’n hollbwysig bod unrhyw ddarn o ymchwil yn dilyn canllawiau gall hyn fod yn Ganllawiau BERA (2018), Cod Ymarfer Moeseg UWTSD (2022) neu EWC (2022) Code of Professional Conduct. Mae gan bob offeryn ymchwil ei faterion moesegol felly mae angen fod yn foesegol wrth wneud yr ymchwil. Er mwyn gwneud yn siŵr bod materion moesegol mewn lle, anfonwyd ffurflen foeseg i’r ysgol (gweler atodiad 1). Dengys hyn fod Canllawiau BERA (2018) a Chod Ymarfer Moeseg UWTSD (2022) wedi cael ei dadansoddi er mwyn gwneud yn siŵr bod fy astudiaeth ymchwil yn foesegol. Yn gyntaf, mae hawl gan yr atebydd i dynnu nôl a gan fod yr ymchwil yma yn anelu at safbwyntiau plant mae rhaid cael caniatâd gwybodus (BERA, 2018). Yn ôl Llywodraeth Cymru (2022) mae erthygl 12 y United Nations Convention on the Rights of the Child (UNCRC) yn nodi bod dylai plant cael llais mewn materion sy’n effeithio arnynt. Felly, er mwyn cael caniatâd gwybodus, bwriedir anfon llyfr i rieni/gofalwyr (gweler atodiad 2) ac i’r ysgol i lofnodi.

‘It is normally expected that participants’ voluntary informed consent to be involved in a study will be obtained at the start of the study, and that the researchers will remain sensitive and open to the possibility that participants may wish, for any reason and at any time, to withdraw their consent’.
(BERA, 2018, t.9).

Dengys y dyfyniad uchod bod caniatâd gwybodus yn hollbwysig mewn unrhyw ddarn o astudiaeth ymchwil. Dengys y dyfyniad gan BERA (2018, t.9) fod angen i ymchwilwyr fod yn sensitif pan cynnal ymchwil gan wneud yn siŵr bod cwestiynau yn addas i’r testun a’r cyfranogwyr a bod hawl i’r cyfranogwyr tynnu nôl ei chaniatâd. Yn ymchwil Stanley Milgram (Practical Psychology, 2022) roedd angen i’r cyfranogwyr rhoi sioc i’r cyfranogwyr arall os oedden nhw yn cael cwestiwn yn anghywir. Wrth I lefel y sioc cynyddu, gofynnodd y cyfranogwyr oedd yn rhoi'r sioc i stopio’r arbrawf ond dywedodd yr ymchwilydd i barhau gyda’r arbrawf, felly aethant ymlaen gyda’r arbrawf oherwydd roeddwn nhw yn meddwl bod nhw yn helpu gyda’r canlyniadau o’r arbrawf. Ond roedd hawl iddyn nhw dynnu nôl a stopio’r arbrawf, dyna un o’r rhesymau am ganllawiau BERA (2018) nawr er mwyn gwneud pob ymchwil yn foesegol. Wrth gynnal yr astudiaeth ymchwil, roedd yn hollbwysig cadw cyfrinachedd a phreifatrwydd y cyfranogwyr gan gadw pob holiadur a chyfweliad yn ddienw (BERA, 2018).
Y sampl defnyddiais yn yr astudiaethau ymchwil oedd disgyblion blwyddyn 4 gyda’r oedrannau 8-9 ar gyfer yr holiadur a chyfweliad. Anfonnais yr holiadur cyfan I’r dosbarth ac yna cynnhalwyd cyfweliad gyda 10 o ddisgyblion ar hap yn y dosbarth. Awgryma Sustainability Methods (2022) bod y math o sampl defnyddiais oedd samplu pelen eira sef ffurf samplu ar hap neu gyfleustra ble mae’r ymchwilydd I ddechrau yn dewis ychydig o unigolion I gyfweld. Ar ol y cyfweliad, gofynnir I’r cyfwelai argymell rhagor o bobl a allai fod yn berthnasol I’r ymchwil, fel hyn mae’r ymchwilydd yn ehangu’r sampl gyda phob cam. Profais y math yma o samplu yn llwyddiannus wrth gynnal y cyfweliad oherwydd fel dywed Sustainability Methods (2022) mae’n ehangu’r sampl gan cael cyfwelai nad oedden yn disgwyl. Ar y llaw arall, mae samplu pelen eira fel arfer yn amhosibl pennu’r gwall samplu, neu ddod I gasgliadau am boblogaethau yn seiliedig ar y sampl a gafwyd (Statistics how to, 2024). Sampl arall defnyddiais yn yr astudiaethau ymchwil oedd staff yr ysgol ar gyfer llenwi’r holiadur. Yn anffodus, doedd dim llawer o ymatebion felly does dim llawer I gymharu gan fod yr athrawon yn prysur yn ystod yr wythnos a’r diwrnod ymchwil. I gloi’r darn methodoleg, mae’n bwysig iawn I ni fel ymchwilwydd I ddylunio a peilota ein astudiaethau ymchwil cyn gwneud yr ymchwil er mwyn derbyn ymatebion manwl. Yn ychwanegol, mae’n bwysig dilyn canllawiau moeseg fel Bera (2018) er mwyn osgoi unrhyw materion moesegol.

Canlyniadau a Thrafodaeth

Bwriedir trafod y data a gasglwyd a hefyd effeithiolrwydd yr offer ymchwilio o gyfweliad a holiaduron sef yr agwedd mosaig-pragmataidd (Clark, 2005). Fy nghwestiwn ymchwil oedd ‘A ydy defnyddio cwestiynu, yn arbennig y strategaeth ‘Meini Prawf Llwyddiant’ yn helpu dysgwyr i ddysgu?’. Mae’n bwysig nodi fod strategaethau AagD yn prif ran yr astudiaeth ymchwil yma gan fod AagD yn chwarae rhan fawr yn y cwricwlwm heddiw er mwyn gwella ein dysgu proffesiynol a dysgu'r disgyblion. Cafwyd cyfuniad o ddata ansoddol a meintiol wrth gynnal yr holiaduron a chyfweliadau. Trwy ddefnyddio data ansoddol a meintiol mae’n galluogi’r ymchwil i archwilio pwnc yn eang ac yn fanylach. Gelwir hyn yn ddull cymysg. (NFER, 2013).

Yn gyntaf bwriedir trafod canlyniadau’r holiaduron gan gyfeirio at gwestiynau’r holiadur yna trawsgrifiad a chanlyniadau'r cyfweliad. Wrth edrych ar atodiad 4, mae’n amlwg bod mwyafrif o’r sampl yn gyfarwydd â meini prawf llwyddiant yn y dosbarth gyda’r math yma o strategaeth AagD yn cael ei defnyddio o leiaf 2 – 3 gwaith yr wythnos. Mae hyn yn cefnogi gwaith Hattie (2015) pan ddywed bod canlyniadau dysgu heb feini prawf llwyddiant yn anobeithiol a bod angen i athrawon ddangos i ddisgyblion beth yw’r meini prawf llwyddiant. Mae hyn yn cefnogi ymatebion y staff o ran y meini prawf llwyddiant gan ddweud bod e’n cael ei ddefnyddio 2 – 3 gwaith yr wythnos neu unwaith yr wythnos (gweler atodiad 6). Ond wrth edrych ar hyn a oes angen defnyddio meini prawf llwyddiant yn fwy yn ein gwersi er lles y plentyn? Dengys yr atodiad 6 bod y meini prawf llwyddiant yn cael ei ddefnyddio ar draws y cwricwlwm gan ddefnyddio gyda phob un o’r 6 maes dysgu a phrofiad (MDaPH) (Llywodraeth Cymru, d.d). Wrth gynnal a derbyn yr ymatebion o’r holiadur, dengys atodiad 6 safbwyntiau staff yr ysgol wrth ddefnyddio’r meini prawf llwyddiant yn y dosbarth. Yr anhawster oedd ei bod yn ‘cymryd amser i fynd dros’ ac yn anodd gwahaniaethu'r meini prawf llwyddiant’. Dengys hyn fod y meini prawf llwyddiant yn gallu amharu ar amser dysgu yn y dosbarth a'i fod yn anodd herio a chynyddu cynnydd plant gyda galluoedd gwahanol wrth ddefnyddio'r meini prawf llwyddiant. Mae’r cwestiwn ymchwil hefyd yn trafod y defnydd o gwestiynu yn y dosbarth ac a ydy hyn yn helpu dysgwyr i ddysgu. Wrth ddadansoddi data o’r holiadur staff (gweler atodiad 6), dengys y data fod manteision o ddefnyddio cwestiynu yn y dosbarth yw ei bod yn ‘helpu disgyblion i feddwl am destun mewn ffordd wahanol’ a bod gallwn ni fel athrawon asesu dealltwriaeth y disgyblion gan gwestiynu. Diddorol oedd gweld safbwyntiau staff ar heriau wrth ddefnyddio cwestiynu. Dengys atodiad 6 bod angen i ni fel athrawon sicrhau fod cwestiynau yn ddigon heriol a bwrpasol gan feddwl am wahanol fathau o gwestiynau nid yn unig cwestiynau caeedig ond cwestiynau agored. Dywed Cambridge Assessment (d.d) bod cwestiynu effeithiol yn rhan sylfaenol o ddysgu a chynnydd llwyddiannus. Rhestra Cambridge Assessment (d.d) y manteision o ddefnyddio cwestiynu yn y dosbarth gan ddweud bod cwestiynu yn datblygu sgiliau meddwl beirniadol, yn galluogi athrawon i asesu dysgu ac yn hyrwyddo dysgu gweithredol.

Bwriedir trafod canlyniadau a thrawsgrifiad y cyfweliad yn adran hon. Diddorol oedd gweld ymatebion y disgyblion wth gynnal y cyfweliad. Defnyddiais sampl o 10 disgyblion ar hap gan ddefnyddio 10 cwestiwn caeedig ac agored (NFER, 2013). Cymhara atodiad 6 ac 8 gan weld nifer o debygrwydd rhyngddynt er enghraifft dengys atodiad 6 fod y disgyblion yn hoff o’r athrawon yn cwestiynu yn y dosbarth oherwydd ei fod yn hwyl, athrawon yn gallu gwirio dealltwriaeth (Cambridge Assessment, d.d) a'i fod yn helpu disgyblion gyda’i gwaith. Un thema debyg a sylwais yw y gellir defnyddio cwestiynu a’r meini prawf llwyddiant mewn mwy nag un maes o’r cwricwlwm (Llywodraeth Cymru, d.d). Dengys atodiad 8 fod cwestiynu yn cael ei ddefnyddio mewn mathemateg (Llywodraeth Cymru, 2020) ac iaith a llythrennedd (Llywodraeth Cymru, 2021) gan ddefnyddio adnoddau amrywiol. I gloi’r adran canlyniadau a thrafodaeth, mae’n amlwg fod y canlyniadau yn cyd-fynd gyda llenyddiaeth gan ei chefnogi a barnu. Dengys y canlyniadau fod AagD yn cael ei ddefnyddio llawer yn ysgolion gyda rhai strategaethau yn fwy effeithiol na’r llall. 
 
Casgliad
Nod yr ymchwil oedd cynnal astudiaeth ymchwil yn seiliedig ar AagD yn enwedig cwestiynu a’r meini prawf llwyddiant er mwyn ateb y cwestiwn ymchwil ‘A ydy defnyddio cwestiynu, yn arbennig y strategaeth ‘Meini Prawf Llwyddiant’ yn helpu dysgwyr i ddysgu?’ gan ddefnyddio'r agwedd mosaig-pragmataidd (Clark, 2005) o holiadur a chyfweliad gan werthuso’n feirniadol. Rhagfynegais yn gywir trwy ddweud bod atebion o’r cyfweliad a’r holiaduron yn rhoi’r ateb bod y strategaethau AagD o gwestiynu a’r meini prawf llwyddiant yn helpu dysgwyr i ddysgu yn y dosbarth. Mae Cambridge Assessment (d.d) yn cefnogi hyn gan restru manteision o gwestiynu a’r effeithiolrwydd o ddefnyddio cwestiynu er lles a chynnydd y plentyn. Wrth gynnal yr astudiaeth ymchwil yma, mae wedi rhoi mewnwelediad o safbwyntiau athrawon a disgyblion ar strategaethau AagD ac wedi gwella fy arfer a dysgu proffesiynol (Llywodraeth Cymru, 2019) yn y dosbarth yn y dyfodol. Un o nodau craidd ymchwil ydy gwella dealltwriaeth o ddysgu ac addysgu ym myd addysg (Llywodraeth Cymru, 2015) a byddaf yn gwneud hyn trwy gydol fy amser fel darpar athrawes ac yn y dyfodol er mwyn gwella addysgu a dysgu’r plant. Byddaf yn defnyddio’r astudiaeth ymchwil a llenyddiaeth yma er mwyn treialu'r strategaethau o’r cwestiwn ymchwil yn fwy ar PAP3. Esbonia Denscombe (2014) y gwahanol ddulliau, data a strategaethau yn ei lyfr yn enwedig dulliau cymysg fel yr agwedd mosaig-pragmataidd (Clark, 2005) a sut i fod yn ymchwilydd da. Byddaf yn defnyddio ei lyfr ar gyfer ymchwil yn y dyfodol er mwyn gwella a datblygu fy nysgu proffesiynol.

